Source: https://www.primorske.si/kronika/celjsko-visje-sodisce-zavrnilo-pritozbo-janse-gled
Timestamp: 2020-06-05 23:06:48+00:00
Document Index: 771374

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Celjsko višje sodišče zavrnilo pritožbo Janše glede plačila odškodnine Carlovi - Primorske novice
Celjsko višje sodišče zavrnilo pritožbo Janše glede plačila odškodnine Carlovi
Kronika 21. 05. 2020, 16.45 , posodobljeno: 22. 05. 2020, 08.42
Celjsko višje sodišče je zavrnilo pritožbo Janeza Janše glede plačila odškodnine v višini 6000 evrov novinarki RTV Slovenija Evgeniji Carl zaradi žaljivega tvita. Foto: Sta
CELJE > Marca 2016 je prvak SDS Janša na družbenem omrežju twitter objavil zapis, "da na neki FB strani javne hiše ponujajo poceni usluge odsluženih prostitutk Evgenije C. in Mojce PŠ. Eno za 30 evrov, drugo za 35 evrov." Dodal je še ključnik Zvodnik Milan.
Janeza Janšo je odškodninsko tožila tudi novinarka TV Slovenija Mojca Šetinc Pašek, a je njen tožbeni zahtevek za plačilo odškodnine v višini 6000 evrov z obrestmi vrhovno sodišče zavrnilo. Obe novinarki pa sta Janšo zaradi tvita tožili tudi kazensko. V kazenskem postopku je celjsko okrožno sodišče Janšo novembra 2018 nepravnomočno obsodilo na tri mesece enotne pogojne zaporne kazni s preizkusno dobo enega leta, sodbo pa je celjsko višje sodišče lani razveljavilo in jo vrnilo v novo sojenje.
Sodišče: Vročitev tožbe v odgovor Janši je bila pravilno opravljena
Sodišče: Carlova je opravljala svoje delo novinarke
"Prav tako je Janšev zapis varovana izjava kot izjava politika. Glede na njegov vpliven politični položaj v slovenski demokratični družbi je njegova odgovornost za spoštovanje etičnih standardov pri komuniciranju preko Twitterja brez dvoma večja od drugih uporabnikov tega družbenega omrežja in komentatorjev na internetu, ki takšnega položaja nimajo," še piše v sodbi.
Toženčev zapis po mnenju sodišča ni v ničemer prispeval k razpravi o pomembni politični temi, pač pa je le "grob, osebno žaljiv napad na tožnico", ki ne zagotavlja učinkovitega delovanja demokracije, temveč lahko le hromi legitimno novinarsko delo.